Estela Suediakoa

Estela Silvia Eva Maria Suediakoa, Östergötlandeko dukesa (suediarra: Estelle Silvia Ewa Mary Bernadotte; Stockholm, Suedia, 2012ko otsailaren 23a) Viktoria Suediakoaren eta Daniel printzeen alaba nagusia da, eta Karlos XVI.a Gustaf Suediakoaren eta Silvia errege-erreginen biloba. Suediako printzesa eta Östergötlandeko dukesa tituluak ditu, eta gorentasun errealaren tratamendua. Bigarrena da tronuaren ondorengotza lerroan, bere amaren atzetik.

 Bizitza 

 Jaiotza 
2011ko abuztuan, Errege Etxeak iragarri zuen Viktoria Suediako printzesa oinordekoa bere lehen haurraren zain zegoela. Estela 2012ko otsailaren 23an jaio zen Solnako Karolinska Unibertsitate Ospitalean, Stockholmeko kanpoaldean, 4:26an. Jaiotzean 3280 gramo pisatu eta 51 zentimetro neurtu zituen.

2012ko otsailaren 25ean, kabinetearen bilera bat egin zen Errege Jauregian, 11:15ean. Bertan, bere aitonak, Carlos XVI Gustavo erregeak, bere izena eta dukerria iragarri zituen. Ondoren, Te Deum bat egin zen Errege Jauregiko kaperan. Jaio zenetik, Stockholmeko Haga Jauregian bizi da.

 Izena 

 Estela (Estelle): Folke Bernadotte Wisborgeko kondearen emaztearen izena: Estelle Romaine Manville; izena gustatu zitzaien neskatoaren gurasoei.
 Silvia (Silvia): Amaren aldeko amonaren izena, Silvia Suediako erreginarena.
 Eva (Ewa): Aitaren aldeko amonaren izena, Ewa Westling.
 Maria (Mary): Bere amabitxiaren izena, orduan Danimarkako printzesa zena, gero Maria Danimarkako erregina ezkontidea.

 Bataioa 
ezkerrera|thumb|Bataioaren egunean amaren besoetan .
2012ko maiatzaren 22an bataiatu zuten Stockholmeko Errege Jauregiko elizan. Ospakizun horretarako erabilitako parpailazko jantzia bere herenaitonak, Gustavo VI Adolf Suediako erregeak, bere birraitonak, Gustaf Adolfo Suediako printzeak eta bere aitonak, Carl  XVI.a Gustaf Suediako erregeak, bere amak, Victoria printzesak eta bere osaba-izebek, Carlos Felipe printze eta Magdeleine Suediako printzesak jantzitako bera izan zen.

Bost aitabitxi izan zituen: Haakon Norvegiako printzea, Willem- Alexander Herbehereetako printzea (gero Herbehereetako erregea), Maria Danimarkako printzesa (gero erregina ezkontidea), Carlos Felipe Suediako printzea (bere amaren aldeko osaba) eta Anna Westling Söderström (aitaren aldeko izeba).

Bataioan Serafinen ordenarekin kondekoratua izan zen.

 Haurrideak 

 Oscar Suediakoa, 2016ko martxoaren 2an jaioa.

 Hezkuntza 
Bi urte zituela, erregina izatekoa zenak ikasketak hasi zituen Äventyret Preschool-en, Danderyd-en, Stockholm kanpoaldean. 2016ko urrian, Errege Etxeak iragarri zuen Estelak Djugardengo Montessori ikastetxe batera aldatuko zuela, logistika arrazoiengatik.

2018ko abuztuaren 21ean hasi zen lehen hezkuntza Djurgården dagoen Manilla Campusean.

 Suediako printzesa 
Bere lehen agerpen publikoa 2012ko apirilaren 30ean izan zen, Errege Jauregian, bere aitona Carlos Gustavo erregearen 66. urtebetetzea ospatzen ari zela.

2014ko maiatzean, bi urte zituela, bere lehen ekitaldi ofizialean izan zen, bere dukerria, Östergötland, bisitatu zuen gurasoekin batera.

Jaio zenetik, urtero parte hartzen du gurasoekin batera antolatutako ekitaldietan, hala nola, Suediako Egun Nazionalaren ospakizunetan, amaren urtebetetzeetan eta familiaren ezkontza eta bataioetan. 2015eko ekainean, Carlos Felipe eta Sofia Cristina Suediako osaba-izeben ezkontzako eztei-segizioko kide izan zen.

 Erreferentziak 

 Kanpo estekak 

 Suediako Errege Etxearen webgune ofiziala
 SAR, Estela printzesaren webgune ofiziala artxibatu zen. (Ingelesez)

Kategoria:Suediako printzesak
Kategoria:Bernadotte etxea
Kategoria:Suediako dukesak